PALVELUKAUPAN YLEISSOPIMUKSEN LIITTEENÄ OLEVA KOLMAS PÖYTÄKIRJA

MAAILMAN KAUPPAJÄRJESTÖN JÄSENET, joiden palvelukaupan yleissopimuksen luonnollisten henkilöiden liikkuvuutta koskevien erityisten sitoumusten listat ovat tämän pöytäkirjan liitteenä,

OVAT NEUVOTELLEET luonnollisten henkilöiden liikkuvuutta koskevista neuvotteluista 15 päivänä huhtikuuta 1994 Marrakeshissa tehdyn ministeripäätöksen määräysten mukaisesti,

OTTAVAT HUOMIOON tällaisten neuvottelujen tulokset,

OTTAVAT HUOMIOON luonnollisten henkilöiden liikkuvuudesta 30 päivänä kesäkuuta 1995 tehdyn palvelukauppaneuvoston päätöksen,

SOPIVAT seuraavista määräyksistä:

1. Tämän pöytäkirjan liitteenä olevat ja jotakin jäsentä koskevat sitoumukset luonnollisten henkilöiden liikkuvuudesta korvaavat tai täydentävät tämän pöytäkirjan voimaan tullessa kyseisen jäsenen osalta asianomaiset luonnollisten henkilöiden liikkuvuutta koskevat merkinnät kyseisen jäsenen erityisten sitoumusten listassa.

2. Tämä pöytäkirja on avoinna asianomaisten jäsenten kirjallisesti tai muutoin tekemälle hyväksymiselle 30 päivään kesäkuuta 1996 asti.

3. Niiden jäsenten osalta, jotka ovat hyväksyneet tämän pöytäkirjan 1 päivään tammikuuta 1996 mennessä, tämä pöytäkirja tulee voimaan kolmantenakymmenentenä päivänä kyseisen päivän jälkeen, ja niiden osalta, jotka hyväksyvät sen kyseisen päivän jälkeen, mutta kuitenkin 30 päivään kesäkuuta 1996 mennessä, kolmantenakymmenentenä päivänä kunkin hyväksymispäivän jälkeen. Jos jäsen, jonka lista on tämän pöytäkirjan liitteenä, ei hyväksy sitä kyseiseen päivään mennessä, asia siirretään palvelukauppaneuvostoon harkintaa ja tarkoituksenmukaisia toimia varten.

4. Tämä pöytäkirja talletetaan Maailman kauppajärjestön pääjohtajan huostaan. Pääjohtaja toimittaa viipymättä jokaiselle jäsenelle todistetun jäljennöksen tästä pöytäkirjasta ja ilmoitukset pöytäkirjan 3 kohdan mukaisista hyväksymisistä.

5. Tämä pöytäkirja rekisteröidään Yhdistyneiden Kansakuntien peruskirjan 102 artiklan määräysten mukaisesti.

Tehty Genevessä . . . päivänä . . . kuuta tuhatyhdeksänsataayhdeksänkymmentäviisi, yhtenä kappaleena englannin-, ranskan- ja espanjankielellä, ja jokainen teksti on yhtä todistusvoimainen, jollei muuta ole määrätty tässä pöytäkirjassa liitteenä olevien listojen osalta.

EUROPEAN COMMUNITY AND ITS MEMBER STATES

SCHEDULE OF SPECIFIC COMMITMENTS

Supplement 2

(This is authentic in English only)

This text supplements the entries relating to the movement of natural persons section contained on pages 7 to 11 document GATS/SC/31.

EUROPEAN COMMUNITY AND ITS MEMBER STATES

SCHEDULE OF SPECIFIC COMMITMENTS

Modes of supply: (1) Cross-border supply (2) Consumption abroad (3) Commercial presence (4) Presence of natural persons

>TAULUKON PAIKKA>

PÄÄTÖS LUONNOLLISTEN HENKILÖIDEN LIIKKUVUUTTA KOSKEVISTA SITOUMUKSISTA

Palvelukauppaneuvoston 21 päivänä heinäkuuta 1995 tekemä

PALVELUKAUPPANEUVOSTO, joka

OTTAA HUOMIOON 15 päivänä huhtikuuta 1994 Marrakeshissa luonnollisten henkilöiden liikkuvuutta koskevista neuvotteluista tehdyn päätöksen määräysten mukaisesti käytyjen neuvottelujen tulokset,

OTTAA HUOMIOON luonnollisten henkilöiden liikkuvuudesta 30 päivänä kesäkuuta 1995 tehdyn palvelukauppaneuvoston päätöksen,

PÄÄTTÄÄ SEURAAVAA:

1. Hyväksytään palvelukaupan yleissopimuksen kolmannen pöytäkirjan teksti.

2. Alkaen välittömästi ja jatkuen palvelukaupan yleissopimuksen kolmannen pöytäkirjan voimaantuloon saakka jäsenet eivät saa sikäli kuin se vain on mahdollista niiden voimassa olevan lainsäädännön mukaisesti toteuttaa toimenpiteitä, jotka ovat ristiriidassa niille näistä neuvotteluista aiheutuvien sitoumusten kanssa.

3. Palvelukauppaneuvosto valvoo asianomaisten jäsenten suorittamaa pöytäkirjan hyväksymistä, ja se tutkii jäsenen pyynnöstä edellä 2 kohdan soveltamisesta aiheutuvat huolenaiheet.